Nüpli mõisa (saksa k. Knippelshof) tegutsemisest pärinevad esimesed andmed aastast 1508. Mõis kuulus 16. sajandil esiteks Rope'de, pärast Werningkhausen'ite suguvõsale. Ühendati Poola ajal Sangaste majandusmõisaga. Gustav Adolf kinnitas selle täiesti tühjaks ning metsa allajäänud mõisa 1626. a. Tartu raehärra Renn'ile. Mõis  langes tõenäoliselt reduktsiooni teel riigile ja jäigi hiljem riigimõisaks. Mõis jagati 1868. a. koolidele ja eraisikutele. Mõisa süda oli samas kohas, kus praegu asub Lõhmuse talu (Nüpli järve kaldal). Praeguseks on kõik mõisa hooned lammutatud.